()ux 24 


Acasă > Actualitate > STS pune la punct CSAT 


Tux za 


Un comunicat oficial al Serviciului de Telecomunicații Speciale limpezește situația creată de 
comunicatul ambiguu al CSAT, din care reieșea sugestia că votul a fost afectat de atacuri 


cibernetice: nu s-a întîmplat așa ceva. 


"Ca urmare a solicitărilor de presă adresate STS privind posibilele atacuri în 
spațiul cibernetic în legătură cu procesele electorale, precum și referitor la 
participarea STS în ședința CSAT din 28 noiembrie a.c., Biroul de presă al STS 
face următoarele precizări: 


Serviciul de Telecomunicaţii Speciale a pus la dispoziţia CSAT toate informaţiile 
necesare în legătură cu suportul tehnic asigurat de către STS pentru Autoritatea 
Electorală Permanentă. 


Astfel, pentru organizarea scrutinului din 24 noiembrie 2024, la nivelul STS au 
fost implementate măsuri proactive de prevenire și contracarare a riscurilor de 
securitate cibernetică, iar sistemele informatice au funcţionat în parametri optimi. 
Nu au fost identificate vulnerabilităţi în ceea ce privește furnizarea, în condiţii de 

Atacurile cibernetice detectate asupra site-ului https://prezenta.roaep.ro au fost 
blocate la nivelul echipamentelor de securitate. 


La nivelul instituției noastre nu există suspiciuni sau indicii referitoare la atacuri 
cibernetice care să fi avut ca efect modificarea sau alterarea datelor din 
infrastructura IT&C suport pentru alegerile din 24 noiembrie 2024, nefiind 
influenţată corectitudinea procesului electoral. 


Nu au fost identificate disfuncționalităţi în funcţionarea Sistemului informatic de 
monitorizare a prezenţei la vot și de prevenire a votului ilegal (SIMPV), a 
Sistemului informatic de centralizare a proceselor-verbale (SICPV) și a site-ului 
prezenta.roaep.ro, acestea având o disponibilitate de 100%. Precizăm că site-ul 
de transparenţă prezenta.roaep.ro nu reprezintă un punct de intrare în 
SIMPV/SICPV, aspect care exclude posibilitatea compromiterii datelor în format 
electronic. În același timp, orice suspiciune a alterării datelor electronice de la 
nivelul SIMPV/SICPV se poate verifica și în prezent de către public, în sistemul 
blockchain compus din noduri naţionale și aflate în statele membre ale Uniunii 
Europene. Acestea au rolul de a asigura trasabilitatea și integritatea datelor. 


Reamintim că site-ul public de transparenţă prezenta.roaep.ro a fost accesibil 
neîntrerupt, chiar și în condiţiile unui număr mare de accesări. Pe acest portal au 
fost prezentate în timp real datele cu privire la prezenţa la vot, iar după ora 21:00 
au fost prezentate rezultatele cumulate, pe măsură ce au fost centralizate de 
secţiile de votare. Aceste date au reflectat întocmai rezultatele consemnate în 
procesele-verbale pe hârtie, semnate și asumate în secţiile de votare și în 
birourile electorale de circumscripție electorală superioară, inclusiv Biroul 
Electoral Central. Datele din sistemul informatic au coincis întocmai cu cele 
consemnate în procesele-verbale pe hârtie, conform verificărilor INS și birourilor 
electorale superioare. Reiterăm faptul că rezultatele oficiale ale alegerilor sunt 
cele consemnate pe hârtie. 


Terminalele informatice, resursele de comunicaţii de acces din secţiile de votare 
și aplicaţiile specifice au fost evaluate constant de către specialiștii STS din 
prisma securităţii cibernetice și nu au fost identificate anomalii pe timpul 
desfășurării procesului electoral. Sistemele tehnice puse la dispoziția AEP pentru 
sprijinirea procesului electoral nu au fost contestate de către organizații, experți 
sau observatori electorali” se mai arată în comunicatul STS. 


În anunţul CSAT de azi, s-a spus că "membrii Consiliului au constatat că au existat 
atacuri cibernetice cu scopul de a influenţa corectitudinea procesului electoral”, 


